“የዓድዋ ድል ኢትዮጵያን፣ ህዝቦቿን እና መሪዎቿን  የናቁ ሁሉ እንደሚዋረዱ የሚናገር ሕያው የታሪክ መጽሐፍ ነው”  – ወይዘሮ አዳነች አቤቤ  የአዲስ አበባ ከተማ አስተዳደር ምክትል ከንቲባ
በጋዜጣው ሪፖርተር አዲስ አበባ፦ “የዓድዋ ድል ኢትዮጵያን፣ ህዝቦቿን እና መሪዎቿን የናቁ ሁሉ እንደሚዋረዱ የሚናገር ሕያው የታሪክ መጽሐፍ መሆኑን የአዲስ አበባ ከተማ አስተዳደር ምክትል ከንቲባ ወይዘሮ አዳነች አቤቤ አስታወቁ። ምክትል ከንቲባዋ ወይዘሮ አዳነች ትናንት የ8ኛ ዙር የአድዋ ተጓዦችን ስንቅ በመስጠት በሸኑበት ውቅት ፣”የዓድዋ ድል ኢትዮጵያን፣ ህዝቦቿን እና መሪዎቿን የናቁ ሁሉ እንደሚዋረዱ የሚናገር ሕያው የታሪክ መጽሐፍ ነው። ድሉ አባቶቻችን እና አያቶቻችን በመደማመጥ፣ በመከባበር፣ በአንድነት እና በመዋደድ ያስመዘገቡት የድል ክብረ ወሰን ነው ብለዋል፡፡ እንደ አባቶቻችን እና አያቶቻችን ይቺን ውድ አገር አንድ ሆኖ ማስከበር እና ማሻገርን አንርሳ ያሉት ወይዘሮ አዳነች፣ ይህ የአድዋ የታሪክ መጽሐፍ ትናንት፣ዛሬም ነገም እውነቱን እንደያዘ ይዘልቃል ከዚህ ታሪክ መማር ያለባቸው ባዕዳን እና ወራሪ ኃይሎች ብቻ ሳይሆኑ እኛም ኢትጵያውያን ከገዛ ታሪካችን መማር እንዳለብን አመልክተዋል፡፡የአድዋ ድል
በጠመንጃ ብቻ በመታገዝ
የተገኘ ድል እንዳልሆነ
የጠቆሙት ምክትል ከንቲባዋ፣
የበርካቶችን ልብ በማሸነፍ
የተገኘ የእውነተኞች ድል
ጭምር ነው ብለዋል።
ዛሬም ኢትዮጵያ እውነትን
ስለያዘች እንደምታሸንፍ አስታውቀዋል
። አባት
አያቶቻችን በአድዋ የዘመቱት
የሀገሪቱን ውስጣዊ አንድነት
በደም አስተሳስረው በጋራ
ጠላት ላይ በመዝመት
የጋራ አገር ለመገንባት
ጭምር ነው ያሉት
ወይዘሮ አዳነች፤ ያሉንን
ልዩነቶች በማቆየት ይሄን
ክፉ ቀን ለማለፍ
ዳር እስከ ዳር
እጅ ለእጅ ተያይዘን
በአንድነት እንቁም ብለዋል።
ይህንንም
ሀገራዊ ጥሪ የአድዋ
ተጓዦች በሄዱበት መንገድ
ሁሉ እንዲያደርሱ የአደራ
መልዕክትም አስተላልፈዋል፡፡ የአፍሪካ
መዲና ከሆነችው አዲስ
አበባ በእግር ተጓዥ
የሆኑትን ጀግኖች በክብር
ስንሸኛችሁ በጉዟችሁ መዳረሻ
ሁሉ ኢትዮጵያዊ ፍቅራችሁን
ለሀገርና ለወገን ወዳዱ
እንግዳ ተቀባዩ ህዝባችን
እያሳያችሁ የሴቶች ተጓዦች
ተምሳሌትነት እያስተማራችሁ ሂዱ
ብለዋል፡፡ በመርሃ
ግብሩ የከተማ አስተዳደሩ
ለተጓዦች ካዘጋጀው የስንቅ
ድጋፍ በተጨማሪ የሁለት
ሚሊዮን ብር ስጦታም
አበርክቶላቸዋል፡፡ 125 ኛውን የአድዋ ድልን በማስመልከት ከአዲስ አበባ እና ከተለያዩ የአገሪቱ ክፍሎች የተውጣጡ 125 የጉዞ አድዋ ተሳታፊዎች ምክትል ከንቲባ ወይዘሮ አዳነች አቤቤ ፣የሃማኖት አባቶች ፣ አባት አርበኞች ፣ከፍተኛ አመራሮች እና ታዋቂ ግለሰቦች በተገኙበት ተሸኝተዋል።